sagorsarker/bangla-wikipedia huggingface dataset:
হুলিও কোর্তাসার

হুলেস ফ্লোরেন্সিও কোর্তাসার () (আগস্ট ২৬, ১৯১৪ – ফেব্রুয়ারি ১২, ১৯৮৪) লাতিন সাহিত্যের একজন অন্যতম জনপ্রিয় ঔপন্যাসিক, ছোট গল্পকার ও প্রাবন্ধিক। হুলিও কোর্তাসার নামে তিনি বেশি পরিচিত। তার জন্মস্থান আর্জেন্টিনা হলেও তার লেখনীর মাধ্যমে সে সময়ে তিনি সমগ্র আমেরিকা ও ইউরোপের স্প্যানিশ ভাষাভাষী পাঠক ও লেখকদের উপর ছাপ ফেলতে সমর্থ হয়েছিলেন। কোর্তাসারকে লাতিন আমেরিকান জাগরণের অন্যতম প্রতিষ্ঠাতা হিসেবে গণ্য করা হয়। তার উল্লেখযোগ্য সাহিত্যকর্মের মধ্যে হপস্কচ, বেস্তিয়ারিও, ফিনাল দে হুয়েগু, তিরস্কার এবং অন্যান্য গল্প। কোর্তাসারকে বলা হয় "ছোটগল্পের আধুনিক রূপকার"।
হুলিও কোর্তাসারের পিতার নাম হুলিও হোসে কোর্তাসার এবং মাতা মারিয়া এরমিনিয়া দেসকোত্তে। ১৯১৩ সালে তারা আর্জেন্টিনা থেকে বেলজিয়ামের ব্রাসেল্‌সে চলে আসেন। সেখানে ১৯১৪ সালের ২৬ আগস্ট কোর্তাসার জন্মগ্রহণ করেন। সে সময় বেলজিয়াম কাইজার দ্বিতীয় উইলহেমের শাসনাধীন জার্মানির অধীনে ছিল। পরবর্তীতে কোর্তাসারের পিতামাতা জুরিখে নিরপেক্ষ এলাকায় চলে যান। সেখানে কোর্তাসারের মায়ের বাবা-মা তাদের আশ্রয় দেন। পরবর্তী দুই বছর তারা সুইজারল্যান্ডে কাটান। জুরিখ থেকে তারা জেনেভায় চলে যান। সেখান থেকে তারা বার্সেলোনায় গমন করেন। খুব অল্পদিন সেখানে থেকে ১৯১৯ সালে তারা বুয়েনোস আইরেসে চলে যান এবং সেখানেই স্থায়ী হন।
জ্যাক এফ্রন

জাকারি ডাভিড অ্যালেক্সান্দার "জ্যাক" এফ্রন ()(জন্ম: ১৮ই অক্টোবর, ১৯৮৭) হচ্ছেন একজন আমেরিকান অভিনেতা এবং গায়ক। ২০০০ সালের দিকে তিনি পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাঁই স্কুল মিউজিক্যাল চলচ্চিত্রে প্রধান ভূমিকায় অভিনয় করেন। এ ছারা তিনি ১৭ এগাইন, মি অ্যান্ড অরসন ওয়েলস, চার্লি সেন্ট ক্লউদ, নিউ ইয়ারস ইভ এবং দ্যা লাকি অন চলচ্চিত্রে অভিনয় করেছেন।
২০০৭ সালের দিকে রোলিং স্টোন জাককে "পোষ্টার বয় ফর টুইনিবুপারস" হিশাবে ঘোষণা দেন অ্যান্ড।
এফ্রন শান লুইস অবিসপো, ক্যালিফোর্নিয়া শহরে জন্ম গ্রহণ করেন এবং পরে তিনি এরয়ও গ্র্যান্ড, ক্যালিফোর্নিয়া শহরে চলে যান। আফ্রনের বাবা পাওয়ার স্টেশনের ইলেক্ট্রিক্যাল ইঞ্জিনিয়ার ছিলেন এবং তার মা, স্টারলা বাস্কেট, সেই পাওয়ার স্টেশনের সচিব ছিলেন। এফ্রনের একজন ছোট ভাই আছে, দাইলান। এফ্রনের অনুযায়ী তারা স্বাভাবিক জীবন কাটাতেন। তিনি একজন অজ্ঞাবাদী, এবং কখনই ধার্মিক ছিলেন না। এফ্রনের পদবি হচ্ছে "এফ্রন", এর মানে হচ্ছে লাক্র।
২০০২ সালে এফ্রন
নিম্ফিয়া পিউবেসেন্স

নিম্ফিয়া পিউবেসেন্স (; বৈজ্ঞানিক নাম: "Nymphaea pubescens") শাপলাজাতীয় পুষ্প বৃক্ষ পরিবারের এক ধরনের প্রজাতিবিশেষ। এ প্রজাতিরও কয়েকটি পৃথক প্রতিশব্দ রয়েছে। তন্মধ্যে সাধারণ নাম হিসেবে রয়েছে "Nymphaea rubra"। এটি লাল রঙের হয়ে থাকে যা বাণিজ্যিকভাবে লাল শাপলা নামে পরিচিত। এ প্রজাতিরও বেগুনী রঙের গোলাকৃতি পাতা রয়েছে।
অ্যাকোয়ারিয়ামে রাখার জন্য খুব জনপ্রিয় একটি উদ্ভিদ হিসেবে শাপলার বাণিজ্যধর্মী ব্যবহার রয়েছে। এ প্রজাতির উদ্ভিদের জলের নিচের পাতাগুলো দেখতে খুবই নয়ন মনোহর। তাই অ্যাকোয়ারিস্টগণ প্রায়শঃই এর পাতাগুলো ছেঁটে ফেলেন এবং উদ্ভিদটিকে পরিপূর্ণভাবে উপ-জলজ উদ্ভিদে রূপান্তর করতে সক্ষমতা প্রদর্শন করেন।
প্রাকৃতিক পরিবেশ ও চাষাবাদ - উভয়ভাবেই এ শাপলা উৎপাদিত হয়। অম্লক্ষারবিহীন জলেই এটি ভাল জন্মে। তবে ১৫° সেলসিয়াস তাপমাত্রার নিচে এটি জন্মে না। জলজ উদ্ভিদ হিসেবে এটির শিকড় পানিতে কাদার নিচে প্রবেশ করে। শাপলা ফুল সরাসরি কাণ্ড ও মূলের সাথে যুক্ত থাকে। মূল যুক্ত থাকে মাটির সঙ্গে এবং পাতা পানির উপর ভেসে থাকে। কিছু পাতা পানির নিচে থাকে। মূল থেকেই নতুন পাতার জন্ম নেয়। পাতাগুলো গোল এবং সবুজ রঙের হয় কিন্তু নিচের দিকে কালচে রঙের হয়ে থাকে। ভাসমান পাতাগুলোর চারদিক ধারালো হয়। কাগজের ন্যায় হালকা পাতাগুলোর আকার ১৫ থেকে ২৬ সেন্টিমিটার এবং এদের ব্যাপ্তি প্রায় ০.৯ থেকে ১.৮ মি। ফুলগুলো যখন পূর্ণাঙ্গভাবে বিকশিত হয়, তখন এর ব্যাস প্রায় ১৫ সে.মি হয়। শাপলা ফুল দিনের বেলায় সঙ্কুচিত হয় এবং রাতে পূর্ণাঙ্গভাবে ফুঁটে। ন্যমফাইয়া পিউবসেন্স’র ভিন্নতাজনিত ও সঙ্করায়ণের ফলে এদের রঙ সাদা থেকে গোলাপী, পটলবর্ণ, বেগুনী, ফিকে লাল হয়ে থাকে।
এ প্রজাতির উদ্ভিদকে বাংলা ভাষায় "শাপলা", হিন্দিতে "কোকা" এবং সংস্কৃত ভাষায় "কুমুদা" নামে ডাকা হয়ে থাকে। এটি স্বল্প গভীর জলের হ্রদ ও পুকুরে জন্মে। নাতিশীতোষ্ণ ও গ্রীষ্মমণ্ডলীয় এলাকা হিসেবে বাংলাদেশ, ভারত, পাকিস্তান, শ্রীলঙ্কা, চীনের ইউনান প্রদেশ, তাইওয়ান, ফিলিপাইন, কম্বোডিয়া, লাওস, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া প্রভৃতি দেশে দেখতে পাওয়া যায়।
এছাড়াও উত্তর-পূর্বাঞ্চলীয় অস্ট্রেলিয়া এবং পাপুয়া নিউগিনিতেও নিম্ফিয়া পিউবেসেন্সের সন্ধান পাওয়া গেছে।
জাতীয় ফুল

জাতীয় ফুল () কোনো একটি নির্দিষ্ট দেশের উদ্ভিদের ফুলের প্রতীক যা ঐ দেশের স্বতন্ত্র ভৌগোলিক আয়তন ও পরিচিতি বহন করে। কোনো কোনো দেশে জাতীয় ফুলকে দেশব্যাপী পরিচিতি রয়েছে, আবার কোনো বিভাগ কিংবা উপ-বিভাগেরও প্রতীকি পরিচিতি বহন করে থাকে। বিভিন্ন মানদন্ডে জাতীয় ফুলের মর্যাদা প্রদান করা হয়ে থাকে। সরকারি সিদ্ধান্ত কিংবা অনানুষ্ঠানিকভাবে জনগণের মতামতের প্রেক্ষিতে জাতীয় ফুল হিসেবে কোনো একটি জনপ্রিয় ও অতি পরিচিত ফুলকে নির্ধারণ করা হয়। বিশেষ ধরনের ফুলকে জাতীয় ফুলের মর্যাদা প্রদানের ক্ষেত্রে অস্ট্রেলিয়া এবং কানাডা মুখ্য ভূমিকা পালন করেছে। তবে মার্কিন যুক্তরাষ্ট্রে রাষ্ট্রীয় ফুলের চেয়ে রাজ্য কর্তৃক নির্ধারিত ফুলই বেশি ব্যবহৃত হয়।
উপাত্তগতভাবে অপ্রতুল

উপাত্তগতভাবে অপ্রতুল আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকায় কোন একটি প্রজাতি বা উপপ্রজাতির একটি সংরক্ষণ অবস্থা। সেসব প্রজাতি ও উপপ্রজাতিকে উপাত্তগতভাবে অপ্রতুল শ্রেণীর অন্তর্ভুক্ত করা হয় যাদের বর্তমান অবস্থা বা বিলুপ্তির ঝুঁকি সম্পর্কে প্রাপ্ত তথ্যের ভিত্তিতে কোনরকম প্রত্যক্ষ বা পরোক্ষ অনুমান করা সম্ভব হয় না। এ ধরনের জীবদের শারীরতত্ত্ব, জীবনচক্র, স্বভাবচরিত্র ইত্যাদি সম্পর্কে প্রচুর তথ্য এবং বেশ ভাল গবেষণা করা থাকলেও তাদের প্রাচুর্য বা বিস্তৃতি সম্পর্কে কোন সঠিক তথ্য থাকে না। উপাত্তগতভাবে অপ্রতুল শ্রেণীটি প্রকৃতপক্ষে বিপদগ্রস্ততার কোন সূচক নয়। কোন জীবকে এই শ্রেণীতে অন্তর্ভুক্ত করা এটাই ইঙ্গিত করে যে ওই জীবটি সম্পর্কে আরও গবেষণার প্রয়োজন যাতে করে মূল তালিকায় সেটার অবস্থান নিশ্চিত করা সম্ভব হয়।
উপাত্তগতভাবে অপ্রতুল শ্রেণীর জীবদের খুব সতর্কতার বাছাই করা হয়। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতে, তালিকায় কোন একটি জীবের সঠিক অবস্থান নির্ণয় করার জন্য বস্তুনিষ্ঠ ও নির্ভরযোগ্য তথ্য না থাকলে তাদের এই শ্রেণীতে ফেলা উচিত। পূর্বে কোন একটি প্রজাতিকে অন্য কোন শ্রেণীতে রাখা হয়েছে, কিন্তু বর্তমানে তাদের অবস্থার পরিবর্তন ঘটেছে; এমন প্রজাতিগুলো সম্পর্কে সঠিক সিদ্ধান্তে আসার পূর্বে তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়।
স্টেফানি রাইস

স্টেফানি লুইসা রাইস ()(জন্ম:১৭ জুন ১৯৮৮) একজন অস্ট্রেলীয় মহিলা সাতারু। তিনি ২০০৮ সালের বেইজিং অলিম্পিকে তিনটি স্বর্ণ পদক লাভ করেন। তিনি অস্ট্রেলিয়ার ব্রিজবেনের সাতারু। তিনি ২০০৯ সালের অস্ট্রেলিয়ার সরকারের পদক "অডার অব অস্ট্রেলিয়া" লাভ করেন।
বিপদগ্রস্ত প্রজাতি

যেসব প্রজাতি নিকট ভবিষ্যতে প্রাকৃতিক পরিবেশে বিলুপ্ত হওয়ার ঝুঁকিতে রয়েছে, আইইউসিএন লাল তালিকায় সেসব প্রজাতিকে বিপদগ্রস্ত প্রজাতি হিসেবে উল্লেখ করা হয়েছে। বিভিন্ন উপপ্রজাতি ও পরবর্তী শ্রেণীগুলোর ক্ষেত্রেও তাদের বিপদগ্রস্ততার মাত্রা চিহ্নিত করা হয়। লাল তালিকায় তিনটি বিভাগকে একত্রে বিপদগ্রস্ত বিভাগ বলে আখ্যায়িত করা হয়েছে। বিপদগ্রস্ততার মাত্রা অনুযায়ী বিভাগগুলো হল:
পূর্বে আরও একটি বিভাগ সংরক্ষণ নির্ভর বিপদগ্রস্ত বিভাগের অন্তর্ভুক্ত ছিল। বর্তমানে বিভাগটি বাদ দেওয়া হয়েছে। মোট জনসংখ্যা, জনসংখ্যা হ্রাসের হার, তুল্য জনসংখ্যা, ভৌগোলিক বিস্তৃতি, বিস্তৃতিতে বিচ্ছিন্নতা- এই পাঁচটি বিষয়ের উপর নির্ভর করে কোন একটি প্রজাতির বিপদগ্রস্ততার মাত্রা নির্ধারণ করা হয়।
বিপদগ্রস্ত শ্রেণীর পূর্ববর্তী দুইটি শ্রেণী হচ্ছে ন্যূনতম বিপদগ্রস্ত ও প্রায়-বিপদগ্রস্ত শ্রেণী দুইটি। মূল্যায়িত নয় ও অপ্রতুল-তথ্য শ্রেণীভুক্ত প্রজাতিগুলো বিপদগ্রস্ত প্রজাতির অন্তর্ভুক্ত নয়।
ভারতীয় কৃষ্ণসার

ভারতীয় কৃষ্ণসার বা কৃষ্ণশার (বৈজ্ঞানিক নাম: "Antilope cervicapra") "এন্টিলোপ" গণের অন্তর্ভুক্ত এক প্রকার হরিণবিশেষ। প্রধানত ভারতের পশ্চিমাঞ্চলে এদের আবাসস্থল। এছাড়াও, পাকিস্তানের কিছু অংশসহ নেপালে এদেরকে দেখা যায়। পূর্ব পাঞ্জাবের "আঞ্চলিক প্রাণী" হিসেবে কৃষ্ণসার একটি স্বীকৃত প্রাণী। এদেরকে কৃষ্ণমৃগ ও সারঙ্গ নামেও জানা যায়।
পুরুষ ও স্ত্রীজাতীয় ভারতীয় কৃষ্ণসারের দেহকাঠামোর মধ্যে ব্যাপক পার্থক্য লক্ষ্য করা যায়। পুরুষ ভারতীয় কৃষ্ণসার ঘন বাদামী, কালো এবং সাদা রঙের হয়ে থাকে। এদের পেঁচানো শিং রয়েছে। অন্যদিকে স্ত্রীজাতীয়ের কোন শিং নেই এবং ফন রঙের অধিকারী। কব হরিণের সাথে ভারতীয় কৃষ্ণসারের বেশ মিল রয়েছে। এদের দেহের দৈর্ঘ্য: ১০০-১৫০ সেন্টিমিটার (৩.৩-৪.৯ ফুট); কাঁধের দৈর্ঘ্য: ৬০-৮৫ সে.মি (২-২.৭৯ ফুট); লেজের দৈর্ঘ্য: ১০-১৭ সে.মি. (৩.৯-৬.৭ ইঞ্চি) এবং ওজন: ২৫-৩৫ কেজি (৫৫-৭৭ পাউন্ড) হয়ে থাকে।
পূর্বে উত্তর-পূর্বাংশ ছাড়া ভারতের সর্বত্র কৃষ্ণসার ব্যাপক সংখ্যায় বাস করতো। কিন্তু বর্তমানে এদের সংখ্যা দ্রুত কমে যাওয়ায় শুধুমাত্র মহারাষ্ট্র, উড়িষ্যা, পাঞ্জাব, রাজস্থান, হরিয়ানা, গুজরাত, অন্ধ্রপ্রদেশ, তামিলনাড়ু এবং কর্ণাটকে দেখতে পাওয়া যায়। এছাড়াও মধ্য ভারতে ক্ষুদ্র সংখ্যায় কৃষ্ণসার রয়েছে।
নেপালের বর্দিয়া জাতীয় উদ্যানের দক্ষিণে কৃষ্ণসার সংরক্ষণ এলাকায় সর্বশেষ জরীপ কার্য্য পরিচালিত হয়। ২০০৮ সালের ঐ জরীপে কৃষ্ণসারের সংখ্যা ১৮৪টি উল্লেখ করা হয়।
সাধারণতঃ উন্মুক্ত সমান্তরাল স্থানে দলবদ্ধ হয়ে থাকতে এরা পছন্দ করতে ভালবাসে। একটি প্রভাববিস্তারকারী পুরুষজাতীয় ভারতীয় কৃষ্ণসারের নিয়ন্ত্রণে থেকে ১৫ থেকে ২০টি স্ত্রীজাতীয় কৃষ্ণসার একত্রে থাকে। এরা খুবই দ্রুত চলে। তাদের গতিবেগ ঘণ্টায় রেকর্ড করা হয়েছে। তাদের মূল খাদক হিসেবে ভারতীয় চিতা বর্তমানে বিলুপ্ত হয়ে গেছে। বর্তমানে নেকড়ে বাঘ ও বন্য কুকুরের কবলে পড়ে শিকারে পরিণত হয়ে থাকে।
ভারতীয় কৃষ্ণসার প্রধানত ঘাস খেয়ে জীবনধারণ করে। এছাড়াও, বিভিন্ন ধরনের বীজ, ফুল এবং ফল সহায়ক খাদ্য হিসেবে গ্রহণ করে। তাদের সর্বোচ্চ জীবনকাল ১৬ বছর এবং গড় আয়ু ১২ বছর।
ভারতীয় কৃষ্ণসার তার মাংস ও চামড়ার কারণে মানুষের শিকারে পরিণত হয়। ভারতীয় আইন অনুযায়ী পশু শিকার নিষিদ্ধ হলেও মাঝে মধ্যে এ বিপন্ন প্রাণী হত্যার ঘটনা ঘটে। এছাড়াও, জনসংখ্যাধিক্যজনিত কারণে বন বিলুপ্ত হচ্ছে। গৃহপালিত প্রাণীকে বনে ঘাস গ্রহণের লক্ষ্যে পাঠানোয় রোগ ছড়িয়ে তাদের মাঝে সংক্রমিত হচ্ছে।
লস প্রেমিওস

লস প্রেমিওস বা বিজয়ী প্রখ্যাত আর্জেন্টাইন সাহিত্যিক হুলিও কোর্তাজারের একটি জনপ্রিয় উপন্যাস। মূল উপন্যাসটি স্প্যানিশ ভাষায় ১৯৬০ সালে প্রথম প্রকাশিত হয়। পরবর্তীতে উপন্যাসটি এলাইন কেরিগান কর্তৃক ইংরেজিতে অনূদিত হয়।
বুয়েনোস আইরেস শহরের বিভিন্ন পেশার কয়েকজন মানুষ একটা লটারি জেতে। পুরস্কার হিসেবে তারা একটা রহস্যময় বিলাসবহুল জাহাজে ভ্রমণের সুযোগ পায়। তারা কীভাবে, কোথায় যাচ্ছে সে ব্যাপারে তাদেরকে বিন্দুমাত্র ধারণা দেওয়া হয় না। রাতের আঁধারে এক জনপ্রিয় কাফে থেকে তাদের সবাইকে তুলে নেওয়া হয় সেই জাহাজে। অজানার উদ্দেশ্যে রহস্যময় যাত্রা শুরু হয়। যাত্রীরা প্রথম ধাক্কাটা পায় জাহাজ থামার কয়েক ঘণ্টার মধ্যে। তাদের জানানো হয়, জাহাজের ক্রুদের মধ্যে এক মারাত্মক রোগ ছড়িয়ে পড়েছে। রোগ ছড়িয়ে পড়ার দোহাই দিয়ে যাত্রীদের একটা আলাদা কামরায় বন্দী করে রাখা হয়। সময়ের সাথে সাথে তাদের মধ্যে সন্দেহ আর অবিশ্বাস মাথাচাড়া দিয়ে ওঠে। অনিশ্চয়তার মধ্যে তাদের অতীত আর ভবিষ্যৎ নিয়ে কথা বলে সময় কাটাতে থাকে লটারি বিজয়ীরা। তাদের জীবনের সমস্ত গোপন ঘটনা আর ইচ্ছেগুলো একে অপরের সাথে লেনদেন করে তারা।
বন্দী যাত্রীদের মধ্যে খুব কম সময়ে দুটো দলের সৃষ্টি হয়। একদল চায়- ক্রুদের সাথে সংঘাতের মাধ্যমে মুক্তি, আরেকদল তাদের বন্দী অবস্থা মেনে নেয়। দুই দল এক অবশ্যম্ভাবী আর অর্থহীন সংঘাতে মেতে ওঠে।
বাজ অলড্রিন

ড. এডউইন ইউগিন বাজ অলড্রিন, জুনিয়র (, জন্ম: ২০ জানুয়ারি, ১৯৩০) যুক্তরাষ্ট্রে জন্মগ্রহণকারী মার্কিন বিমানবাহিনীর অবসরপ্রাপ্ত কর্নেল, পাইলট ও নভোচারী। ৩৯ বছর বয়সে তিনি অ্যাপোলো ১১ চন্দ্র অভিযানে অংশ নিয়েছিলেন। তার মিশন কমান্ডার প্রয়াত নিল আর্মস্ট্রংয়ের পর দ্বিতীয় মানব হিসেবে ২১ জুলাই, ১৯৬৯ সালে চন্দ্রপৃষ্ঠে অবতরণ করেছিলেন। জনসমক্ষে এডউইন অলড্রিন নামেও তিনি পরিচিত।
নিউ জার্সি'র গ্লেন রিজ এলাকায় বাজ অলড্রিন জন্মগ্রহণ করেন। স্কটিশ এবং সুইডিশ অধিবাসী ও পূর্ব-পুরুষ জার্মানির তার বাবা "এডউইন ইউগিন অলড্রিন, সিনিয়র" সামরিক বাহিনীর সদস্য ছিলেন এবং মা "ম্যারিয়নের" (বিবাহ-পূর্ব মুন) গর্ভে বাজ অলড্রিনের জন্ম।
শৈশবে তার ডাকনাম হয় "বাজ"। জ্যেষ্ঠা দুই বোন "ব্রাদার" শব্দকে বিকৃত উচ্চারণ করে "বাজার" নামে ডাকতো এবং এ থেকেই বাজ শব্দের সংক্ষিপ্ত রূপ তৈরী হয়। ১৯৮৮ সালে আনুষ্ঠানিকভাবে তিনি তার মূল নাম বাজ ধারণ করেন।
মার্চ, ১৯৭২ সালে বাজ অলড্রিন নাসা ত্যাগ করেন। তিনি তিনবার "জোয়ান আর্চার", "বেভার্লি জিল" এবং "লোই ড্রিগস ক্যানন"কে বিয়ে করেন। তন্মধ্যে প্রথম স্ত্রীর গর্ভে জেমস, জেনিস এবং এন্ড্রু নামে তিন সন্তান জন্মে। বর্তমান স্ত্রী লোই ড্রিগস ক্যাননকে ১৯৮৮ সালে ভ্যালেন্টাইন'স ডেতে বিয়ে করেছিলেন।
নিউ জার্সির মন্টক্লেয়ার উচ্চ বিদ্যালয় থেকে শিক্ষাজীবন শেষ করেন ১৯৪৬ সালে। অতঃপর, ম্যাসাচুসেটস ইনস্টিটিউট অব টেকনোলজি থেকে বৃত্তি নিয়ে অলড্রিন ১৯৫১ সালে নিউইয়র্কের ওয়েস্ট পয়েন্ট এলাকায় অবস্থিত সামরিক একাডেমী থেকে যন্ত্রকৌশলে বি.এসসি ডিগ্রী অর্জন করেন ৩য় স্থান লাভের মধ্য দিয়ে। স্নাতকোত্তর ডিগ্রী অর্জন শেষে ১৯৬৩ সালে তিনি ম্যাসাচুসেটস ইনস্টিটিউট অব টেকনোলজি (এমআইটি) থেকে নভোবিজ্ঞানে ডক্টরেট ডিগ্রী অর্জন করেন। ১৯৬৭ সালে গুস্তাভাস-এডোলফাস-কলেজ থেকে সম্মানস্বরূপ ডক্টরেট অব সায়েন্স ডিগ্রী লাভ করেন।
মার্কিন যুক্তরাষ্ট্রর বিমানবাহিনীতে সেকেন্ড লেফট্যানেন্ট পদে কমিশন্ড প্রাপ্ত হন। কোরিয়ার যুদ্ধে তিনি বিমানবাহিনীর পাইলটরূপে অংশগ্রহণ করেন। ৬৬ বার এফ-৮৬ সাব্রে যুদ্ধবিমান নিয়ে আকাশ যুদ্ধে অংশগ্রহণ করেন। দুইটি মিকোয়েন-গুরেভিচ মিগ-১৫ যুদ্ধবিমান ভূপাতিত করেছেন বলে তিনি জানান। ৮ জুন, ১৯৫৩ তারিখে প্রকাশিত লাইফ সাময়িকীর প্রধান নিবন্ধে বন্দুকে ব্যবহৃত ক্যামেরার সাহায্যে গৃহীত স্থিরচিত্রে রুশ পাইলটের ক্ষতিগ্রস্ত বিমান থেকে নেমে পড়ার দৃশ্যটি প্রকাশিত হয়েছিল।
তিনি টেলিভিশনে "ডেন্সিং উইদ দ্য স্টার্স" নামীয় প্রাচীনতম ধারাবাহিক অনুষ্ঠানের প্রতিযোগী হিসেবে ২০১০ সালে অংশ নিয়েছিলেন।
প্রণালি

প্রণালি হলো দুটি নদী বা সমুদ্রের সংযোগকারী সংকীর্ণ জলপ্রবাহ বা ধারা।
সাধারণত চ্যানেল, নালা, সমুদ্রপথ এইগুলো প্রণালির সমার্থক হিসেবে ব্যবহার করা হয় কিন্তু অনেক ক্ষেত্রেই এইগুলো ভিন্ন অর্থ প্রকাশ করে। অর্থনৈতিকভাবে অনেক প্রণালিই গুরুত্বপূর্ণ। প্রণালি গুরুত্বপূর্ণ সামুদ্রিক পথ হিসেবে ব্যবহৃত হতে পারে এবং এই পর্যন্ত প্রণালি দখলের জন্য অনেক যুদ্ধ সংঘটিত হয়েছে।
অনেক কৃত্রিম চ্যানেল স্থলভাগের উপর নির্মিত হয়েছে দুটি জলাধারকে সংযোগ করার জন্য যা খাল নামে পরিচিত, যেমন সুয়েজ খাল। যদিও নদী এবং খাল দুটি হ্রদ অথবা একটি হ্রদ এবং একটি সাগরকে সংযোগ করে, যা প্রণালির সংজ্ঞার সাথে অনেকাংশেই মিলে যায়। কিন্তু প্রণালির সাথে নদী এবং খালের যথেষ্ট পার্থক্য রয়েছে। "প্রণালি" সাধারণত অনেক বড় এবং বেশি সামুদ্রিক বৈশিষ্ট্যের ক্ষেত্রে ব্যবহৃত হয়। কিছু ব্যতিক্রমও আছে, যেখানে প্রণালিকে খাল নামে ডাকা হচ্ছে যেমন, পিয়ার্স খাল।
প্রণালিসমূহের তালিকা
পাতা বুলবুলি

পাতা বুলবুলি হচ্ছে পাসেরিফর্মিস বর্গের অন্তর্গত কয়েক প্রজাতির সবুজ বৃক্ষচারী পাখি। বাংলাদেশ, ভারত, শ্রীলঙ্কা ও সমগ্র দক্ষিণ-পূর্ব এশিয়া জুড়ে এদের দেখা যায়। হরবোলা নামে এরা বেশি পরিচিত। কারণ এরা বনের পাখি ও বিভিন্ন প্রাণীর স্বর অবিকল অনুকরণ করতে পারে। পৃথিবীতে কেবলমাত্র তিনটি গোত্রের পাখিরা ইন্দোমালয় পরিবেশবলয়ের অন্তর্গত, পাতা বুলবুলিরা তাদের একটি। পূর্বে এদেরকে ফটিকজল ও নীলপরীদের সাথে ইরেনিডি গোত্রের অন্তর্গত বলে মনে করা হত। বর্তমানে এদের ক্লোরোপসিডি গোত্রের অন্তর্গত মনে করা হয়। এ গোত্রের এরাই একমাত্র সদস্য। এদের সবার গণ ক্লোরোপসিস।
পাতা বুলবুলিরা ছোট বৃক্ষচারী পাখি। এদের সর্বোচ্চ দৈর্ঘ্য ২১ সেন্টিমিটার ও সর্বনিম্ন দৈর্ঘ্য ১৪ সেন্টিমিটার। ওজন ১৫ গ্রাম থেকে ১৮ গ্রামের মধ্যে। নামে বুলবুল হলেও এরা আসলে বুলবুল নয়। আকৃতিগত দিক থেকে বুলবুলদের সাথে মিল থাকায় এবং শরীরের রঙ কচি পাতার মত সবুজ হওয়ায় এদের নাম হয়েছে পাতা বুলবুলি। স্ত্রী ও পুরুষ পাতা বুলবুলির চেহারা প্রধানত ভিন্ন। ভিন্নতার মাত্রা কোন কোন প্রজাতিতে বেশি, আবার কোনটাতে কম। যেমন-কমলাপেট পাতা বুলবুলির স্ত্রী আর পুরুষ দেখতে একেবারে ভিন্ন হলেও ফিলিপাইনের পাতা বুলবুলির স্ত্রী-পুরুষের মধ্যে তেমন কোন ভিন্নতা নেই। ভিন্নতা সাধারণত মুখ ও ঠোঁটের চারপাশে দেখা যায়। পুরুষের হয়তো কালো বা নীল মুখোশ অথবা ছোপ থাকে। স্ত্রী পাতা বুলবুলিদের ক্ষেত্রে রঙের পরিমাণ ও উজ্জ্বলতা বেশ কম থাকে। এদের ঠোঁট সরু ও বাঁকা। ঠোঁট প্রায় মাথার সমান। ঠোঁটের আগায় ফুলের মধু খাওয়ার উপযোগী খাঁজ থাকে। নাকের ছ্যাঁদা ডিম্বাকার, ডানা গোলাকার, পা খুব খাটো।
বিন্টুরং

বিন্টুরং (, বৈজ্ঞানিক নাম: "Arctictis binturong") একটি বৃহদাকৃতির দূষ্প্রাপ্য ও ভিভারিডি পরিবারভূক্ত স্তন্যপায়ী প্রাণী। দক্ষিণ এশিয়া ও দক্ষিণ-পূর্ব এশিয়ার ঘন বনাঞ্চলের বৃক্ষে এদের আবাসস্থল। এছাড়াও, বিন্টুরংকে প্রায়শঃই "বিয়ারক্যাট" বা ভালুকবিড়াল বলা হয়। কারণ এ প্রাণীটি ভাল্লুক এবং বিড়াল- উভয়ের মত দেখতে। বিন্টুরংকে এশিয়ান বিয়ারক্যাট, পলয়ান বিয়ারক্যাট নামেও অভিহিত হয়ে থাকে। একমাত্র সদস্য হিসেবে এ প্রজাতির প্রাণী বর্তমান রয়েছে। বিন্টুরং ভল্লুক নয় এবং প্রকৃত নামের অর্থ হারিয়ে গেছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বর্ষণসিক্ত বনের বন্য পরিবেশ এদের আবাসস্থল। বাংলাদেশ, ভুটান, কম্বোডিয়া, গণচীন, ভারত, ইন্দোনেশিয়া, লাওস, মালয়েশিয়া, মিয়ানমার, নেপাল, ফিলিপাইন, শ্রীলঙ্কা, থাইল্যান্ড, ভিয়েতনাম প্রভৃতি দেশে বিন্টুরং প্রাণীটিকে দেখা যায়।
বিন্টুরংয়ের ঘন ও কালো রঙের লোম রয়েছে। বাঁকানো, লম্বা লেজ এবং মুখে লম্বাটে ও সাদা রঙের লোম আছে। তারা হাতের বিকল্প হিসেবে লেজ ব্যবহার করে কোন কিছুকে আঁকড়িয়ে ধরে। ছোট্ট শাবকগুলো কখনও কখনও তাদের লেজ দিয়ে গাছে ঝুলে থাকতে পারে। এগুলো লম্বায় প্রায় ৫ ফুট (১.৫ মিটার) পর্যন্ত লম্বা হতে পারে। এদের ওজন প্রায় ৩০ কেজির মতোন হয়ে থাকে। অন্যান্য কয়েক প্রজাতির প্রাণীর ন্যায় বিন্টুরং গন্ধ শুঁকে অন্যান্য বিন্টুরংয়ের সাথে যোগাযোগ রক্ষা করে থাকে। এদের জীবনকাল প্রায় ৩০ বছরের মতো হয়ে থাকে।
বিন্টুরং ফল খেতে ভালবাসে। এছাড়াও, ছোট ছোট প্রাণীকে গন্ধ শুঁকে অনুসরণের মাধ্যমে শিকার করে জীবনধারণ করে। রাতে তারা খাদ্যের সন্ধানে বের হয়। বলাবাহুল্য যে এ প্রজাতির প্রাণী নিশাচরজাতীয়।
বিন্টুরং বেশ লাজুক এবং আড়ালে আবডালে থাকতে ভালবাসে। গহীন বনের গাছের খোঁড়ল, ডাল-পালা ও পাতার মধ্যে খুব সহজেই এরা মিশে থাকতে পারে। প্রধানত বৃক্ষচর হলেও মাটিতে স্বাচ্ছন্দে চলাফেরা করতে পারে। লেজের ডগা আংটার মত বাঁকা বলে খুব সহজে ডালে ভর দিয়ে হাঁটতে পারে। দিনের বেশিরভাগ সময় লেজ আর মাথা পেটের দিকে গুটিয়ে গুটিশুটি মেরে পড়ে থাকে। দিনের বেলা কদাচিৎ ডাকে। তাছাড়া এরা ডাল থেকে ডালে লাফ দিতে পারে এবং ভূমিতেও লাফ দেয়।
স্ত্রীজাতীয় বিন্টুরংয় গড়পড়তা ৮১ দিনে গর্ভধারণের মাধ্যমে বাচ্চা প্রসব করে। তবে, ৯১ দিন পর্যন্ত এটি গর্ভধারণ করতে পারে। প্রায় শতাধিক স্তন্যপায়ী প্রজাতির প্রাণীদের অন্যতম হিসেবে এটি বাচ্চাপ্রসবের জন্যে বিলম্ব ঘটাতে পারে। এ বিলম্ব মূলতঃ উপযুক্ত পরিবেশের উপর নির্ভরশীল। সচরাচর ২টি বাচ্চা প্রসব করলেও মাঝে মাঝে ৬টি বাচ্চা প্রসব করতে পারে। জৈবিক চাহিদার সক্ষমতা অর্জনের জন্যে প্রাপ্তবয়স্ক স্ত্রীজাতীয় বিন্টুরংয়ের ৩০.৪ মাস এবং পুংলিঙ্গধারী বিন্টুরংয়ের ২৭.০ মাস সময়ের প্রয়োজন। যৌন সক্ষমতা ১৫ বছর পর্যন্ত স্থায়ী থাকে।
এ পর্যন্ত ৬টি প্রজাতি শনাক্ত করা গেছে। সেগুলো হলো -
তন্মধ্যে - আবাসস্থলের ব্যাপক প্রতিকূলতা ও ধ্বংসযজ্ঞ এবং চিকিৎসাক্ষেত্রে প্রয়োগ হবার প্রেক্ষাপটে পলয়ান বিন্টুরং সঙ্কটাপন্ন অবস্থায় পৌঁছেছে। এছাড়াও, এটির লোম এবং পোষা প্রাণী হিসেবে ব্যাপক চাহিদা বৃদ্ধিও এর প্রধান কারণ।
অ্যাপোলো ১২

অ্যাপোলো ১২ () মার্কিন যুক্তরাষ্ট্রের অ্যাপোলো মহাকাশ অনুসন্ধানের ৬ষ্ঠ মানুষ্যবাহী মিশন এবং চন্দ্র পৃষ্টে অবতরনকারী ২য় মানুষ্যমহাশূন্য যান। অ্যাপোলো ১১ নভোযান প্রেরণের ৪ মাস পরে অ্যাপোলো ১২ নভোযান প্রেরণ করা হয়। ১৯৬৯ সালের ১৪ নভেম্বর ইহা প্রেরণ করা হয়। এই মিশনের কমান্ডার ছিলেন পিট কনরাড, এছাড়াও সহযোগি ছিলেন অ্যালান এল বিন ও রিচার্ড গর্ডন। এই মিশনের নভোচারীরা চাদে প্রথম রঙিন টেলিভিশন ক্যামেরা নিয়ে যান।
আনোয়ার হোসেন পাহাড়ী

"একই নামের অন্যান্য ব্যক্তিবর্গের জন্য দেখুন আনোয়ার হোসেন।"
আনোয়ার হোসেন পাহাড়ী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আনোয়ার হোসেন পাহাড়ীর জন্ম সিরাজগঞ্জ জেলায়। তার বাবার নাম রমজান আলী শেখ এবং মায়ের নাম মোছা. খাইরুন্নেসা। তার স্ত্রীর নাম মমতাজ পাহাড়ী। তাদের দুই মেয়ে।
আনোয়ার হোসেন পাহাড়ী ১৯৭১ সালে সিরাজগঞ্জ মহাবিদ্যালয়ে তৃতীয় বর্ষের বাণিজ্য বিভাগের ছাত্র ছিলেন। কাদেরিয়া বাহিনীতে যোগ দেওয়ার পর তাকে একটি কোম্পানির সহকারী অধিনায়ক হিসেবে দায়িত্ব পালন করেন।
১৯৭১ সালের ২৪ মে দুপুরবেলা কাদেরিয়া বাহিনীর হুমায়ুন কোম্পানিতে যোগ দিয়ে মুক্তিযুদ্ধে ঝাঁপিয়ে পড়েন আনোয়ার হোসেন পাহাড়ী। ১৯৭১ সালের ৩০ নভেম্বর টাঙ্গাইল জেলার নাগরপুরে আক্রমণ করে কাদেরিয়া বাহিনী। কয়েক কোম্পানি মুক্তিযোদ্ধা যার যার পজিশন থেকে একযোগে আক্রমণ শুরু করেন। কাদের সিদ্দিকী নিজেই এই যুদ্ধে নেতৃত্ব দেন। থানার সামনে একটি কাঠের পুলের ২০ গজ দূরে কাঁচা সড়কের নিচে সহযোদ্ধাদের সঙ্গে ছিলেন তিনি। তাদের কাছে অস্ত্র ছিল তিনটি এলএমজি, নয়টি এসএমজি, দুটি মর্টার, দুটি গ্রেনেড লঞ্চার। বাকি সব রাইফেল। তার দলের ওপর দায়িত্ব ছিল থানার উত্তর-পশ্চিম দিক থেকে আক্রমণ করার। লাগাতার মর্টার, গ্রেনেড ও ব্লান্ডিসাইডের গোলার বিকট শব্দ ও অন্যান্য অস্ত্রের ঝনঝনানিতে গোটা এলাকা প্রকম্পিত হতে থাকে। কয়েক মিনিট পর অন্য একটি দলের দলনেতা তাকে জানান, তাদের অবস্থানে দুটি বাংকার থেকে পাকিস্তানিরা অবিরাম গুলিবর্ষণ করছে। তিনি অণুরোধ করেন গ্রেনেড লঞ্চার দিয়ে ওই বাংকারে গ্রেনেড নিক্ষেপের। আনোয়ার হোসেন পাহাড়ীর কাছে ছিল গ্রেনেড লঞ্চার। তিনি সেটা দিয়ে একটি বাংকারের ছিদ্রমুখ বরাবর গ্রেনেড ছোড়েন। সঠিক নিশানায় সেটি আঘাত হানে। স্তব্ধ হয়ে যায় সেখানকার এলএমজি। নিহত হয় বাংকারের ভেতরে থাকা পাকিস্তানিরা। এরপর তিনি একই পজিশন থেকে দ্বিতীয় বাংকারে গ্রেনেড লঞ্চার দিয়ে গ্রেনেড ছুড়বেন, ঠিক তখনই ঘটে দুর্ঘটনা। ট্রিগারে চাপ দেওয়ার পূর্বমুহূর্তে ওই বাংকারে থাকা শত্রুপক্ষের এলএমজিম্যান তাকে দেখে ফেলে। সে তড়িৎগতিতে এলএমজির ব্যারেলটি তার দিকে ঘুরিয়ে গুলি শুরু করে। তার মুখের বাঁ চোয়ালে এবং গলার বাঁ পাশে গুলি লাগে। পেছনে তার গ্রেনেড লঞ্চারের বাঁট ধরে ছিলেন সহযোদ্ধা হুমায়ুন বাঙ্গাল। তারও পিঠে দুটি গুলি লাগে। দুজনই একসঙ্গে মাটিতে লুটিয়ে পড়েন। পরে অন্য সহযোদ্ধারা তাদের উদ্ধার করে নিয়ে যান স্থানীয় গ্রাম্য চিকিৎসকের কাছে। বেঁচে যান তারা।
মুহাম্মদ মুস্তাফিজুর রহমান

মুহাম্মদ মুস্তাফিজুর রহমান (২০ জানুয়ারি ১৯৪১ - ৩ আগস্ট ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা ও সেনাবাহিনী প্রধান ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
মুহাম্মদ মুস্তাফিজুর রহমানের জন্ম রংপুর সিটি করপোরেশনের অন্তর্ভুক্ত ধাপ এলাকায়। তার বাবার নাম আবদুস সাত্তার এবং মায়ের নাম জরিনা খাতুন। তার স্ত্রীর নাম রাশিদা রহমান। তাদের তিন মেয়ে। তার জামাতা বাংলাদেশের ১৮ তম সেনাপ্রধান জেনারেল ওয়াকার-উজ-জামান। তার ছোট মেয়ে লেফটেন্যান্ট কর্নেল সোফিয়া জেরিন।
পাকিস্তান সেনাবাহিনীর ইঞ্জিনিয়ারিং কোরের কর্মকর্তা মুহাম্মদ মুস্তাফিজুর রহমান ১৯৭১ সালে ঢাকায় কর্মরত ছিলেন। মুক্তিযুদ্ধ শুরু হলে ঢাকা থেকে পালিয়ে যুদ্ধে যোগ দেন। ৮ নম্বর সেক্টরের বানপুর সাব-সেক্টরের অধিনায়ক হিসেবে দায়িত্ব পালন করেন। এই সাব-সেক্টরের আওতাধীন এলাকার বিভিন্ন স্থানে তিনি যুদ্ধ করেন। স্বাধীনতার পর বাংলাদেশ সেনাবাহিনীতে চাকরি করেন। পর্যায়ক্রমে সেনাপ্রধান পদে উন্নীত হয়ে অবসর নেন।
চুয়াডাঙ্গা জেলার জীবননগর উপজেলার অন্তর্গত ধোপাখালী সীমান্ত এলাকা। রণকৌশলগত বিবেচনায় ১৯৭১ সালে ধোপাখালী ছিল যথেষ্ট গুরুত্বপূর্ণ। কারণ জীবননগর থেকে পাকা সড়ক কোটচাঁদপুর হয়ে ঢাকা-যশোর মহাসড়কের সঙ্গে যুক্ত। সেজন্য পাকিস্তান সেনাবাহিনী তখন এখানে শক্ত একটি ঘাঁটি স্থাপন করে। প্রতিরক্ষায় নিয়োজিত ছিল ৩৮ ফ্রন্টিয়ার ফোর্স (এফএফ)। মুক্তিযুদ্ধকালে এখানে অনেকবার খণ্ড ও গেরিলাযুদ্ধ সংঘটিত হয়। মুক্তিযুদ্ধের চূড়ান্ত পর্যায়ে সীমান্তে পাকিস্তান সেনাবাহিনীর বিন্যাস, জনবল ও অস্ত্রশক্তি ইত্যাদি নিরূপণের জন্য মুক্তি ও মিত্রবাহিনী যৌথভাবে একের পর এক আক্রমণ চালাতে থাকে। এরই ধারাবাহিকতায় ১২ নভেম্বর মুক্তি ও মিত্রবাহিনী যৌথভাবে ধোপাখালীতে আক্রমণ করে। এই যুদ্ধে মুক্তিবাহিনীর নেতৃত্ব দেন মুহাম্মদ মুস্তাফিজুর রহমান। পরিকল্পনানুযায়ী মুক্তিযোদ্ধারা তার নেতৃত্বে ভারতের বানপুর থেকে রাত আটটায় ধোপাখালীর উদ্দেশ্যে রওনা হন। গভীর রাতে কাছাকাছি পৌঁছে তারা কয়েকটি উপদলে বিভক্ত হন। তারপর নিঃশব্দে অবস্থান নেন পাকিস্তানি ঘাঁটির ২০-২৫ গজের মধ্যে। নির্ধারিত সময় তারা একযোগে আক্রমণ শুরু করেন। পাকিস্তান সেনাবাহিনীও সঙ্গে সঙ্গে পাল্টা গুলিবর্ষণ শুরু করে। পাকিস্তানি ঘাঁটিতে ছিল মর্টার, মেশিনগানসহ অন্যান্য ভারী অস্ত্র। এ ছাড়া কাছাকাছি ছিল তাদের একটি আর্টিলারি ব্যাটারি। প্রথমে তারা তিনটি মেশিনগান দিয়ে গুলিবর্ষণ শুরু করে। এরপর শুরু হয় আর্টিলারি মর্টার ফায়ার। সেদিনই তারা সেখানে প্রথম আর্টিলারির ব্যবহার করে। মুহাম্মদ মুস্তাফিজুর রহমান এতে দমে না গিয়ে সহযোদ্ধাদের নিয়ে সাহস ও বীরত্বের সঙ্গে পাকিস্তানি আক্রমণ মোকাবিলা করেন। এই অদম্য মনোবল ও সাহসিকতা দেখে তার সহযোদ্ধারাও উজ্জীবিত হন। তাদের প্রবল আক্রমণে পাকিস্তান সেনাবাহিনী কোণঠাসা হয়ে পড়ে। রক্তক্ষয়ী এই যুদ্ধের একপর্যায়ে রাত দুইটার দিকে মুহাম্মদ মুস্তাফিজুর রহমান আহত হন। তার পেটে গুলি লাগে। আহত হওয়ার পর সহযোদ্ধারা তাকে নিরাপদ স্থানে নিয়ে যেতে চাইলে তিনি তা প্রত্যাখ্যান করে যুদ্ধক্ষেত্রেই থেকে যান। প্রাথমিক চিকিৎসা নিয়ে শেষ পর্যন্ত যুদ্ধে নেতৃত্ব দেন। সারা রাত যুদ্ধের পর সকাল সাড়ে ছয়টার দিকে পাকিস্তানি সেনারা রণে ভঙ্গ দেয়। তখন মুহাম্মদ মুস্তাফিজুর রহমান ভারতে ক্যাম্পে ফিরে যান। এরপর চিকিৎসার জন্য তাকে কৃষ্ণনগরে ভারতীয় সেনাবাহিনীর কোর ফিল্ড হাসপাতালে পাঠানো হয়। সেদিন এই যুদ্ধে প্রায় ১৯-২০ জন পাকিস্তানি সেনা নিহত ও অনেক আহত হয়। মুক্তিযোদ্ধাদের পক্ষে তিনিসহ কয়েকজন আহত হন। পাকিস্তান সেনাবাহিনীর এই বিপর্যয়ে দক্ষিণ-পশ্চিম রণাঙ্গনে মুক্তিযোদ্ধাদের মনোবল দারুণভাবে বৃদ্ধি পায়।
জেমস মিল

জেমস মিল () (৬ই এপ্রিল, ১৭৭৩ – ২৩শে জুন, ১৮৩৬) একজন স্কটিশ ইতিহাসবেত্তা, অর্থনীতিবিদ, রাজনৈতিক তাত্ত্বিক ও দার্শনিক। ডেভিড রিকার্ডোর সাথে সাথে তাকেও ধ্রুপদী অর্থনীতির জনক বলা হয়। তিনি ধ্রুপদী উদারতাবাদের অন্যতম রূপকার জন স্টুয়ার্ট মিলের পিতা।
জেমস মিল ১৭৭৩ সালে স্কটল্যান্ডের অ্যাঙ্গাস অঞ্চলের নর্থওয়াটার ব্রীজ এলাকায় জন্মগ্রহণ করেন। বাল্যশিক্ষা সমাপ্ত করার পর তিনি এডিনবরা বিশ্ববিদ্যালয়ে গমন করেন এবং সেখান থেকে স্নাতকোত্তর ডিগ্রী অর্জনের পর ভাগ্যান্বেষণে লন্ডন যাত্রা করেন। লন্ডনে অবস্থানকালে জেরেমি বেন্থামের সাথে তার পরিচয় ঘটে এবং তিনি উপযোগবাদ সম্পর্কে বেন্থামের দর্শনের প্রতি প্রবলভাবে আকৃষ্ট হন। তিনি বেন্থামের মতবাদে এত গভীরভাবে প্রভাবিত হন যে, তার শিক্ষা ও আদর্শকে জনপ্রিয় করে তোলাই তার জীবনের মূল লক্ষ্য হয়ে দাঁড়ায়। লন্ডনে অবস্থানকালে তিনি একজন বিশিষ্ট প্রাবন্ধিক, ঐতিহাসিক, অর্থনীতিবিদ, শিক্ষাবিদ, মনোবিজ্ঞানী ও আইনজ্ঞ হিসেবে খ্যাতি লাভ করেন। ১৮১৮ সালে দ্য হিস্ট্রি অব ব্রিটিশ ইন্ডিয়া নামক তিন খণ্ডের গ্রন্থ রচনা করে তিনি ব্রিটিশ সরকারের সুনজরে আসেন। পরবর্তীতে তিনি সরকারের ইন্ডিয়া সার্ভিসে উচ্চ বেতনে চাকরি লাভ করেন। সমকালীন বিভিন্ন সাময়িকীতে তার যেসব প্রবন্ধ প্রকাশিত হয় সেগুলোর মাধ্যমে তিনি উপযোগবাদকে একটি শক্তিশালী তত্ত্ব হিসেবে প্রতিষ্ঠিত করতে সক্ষম হন। ১৮১৪ সালে এনসাইক্লোপিডিয়া ব্রিটানিকার পঞ্চম সংস্করণে তিনি যে প্রবন্ধ প্রকাশ করেন তা বহুদিন যাবৎ উপযোগবাদী দর্শনের প্রামাণ্য ভাষ্য হিসেবে বিবেচিত হয়।
নিশাচর

নিশাচর () জীবজগতে বিদ্যমান বিশেষ প্রাণীদের এক ধরনের চরিত্রগত আচরণবিশেষ। নিশাচর প্রাণীরা প্রধানত রাতে সক্রিয় থাকে। শিকার কিংবা খাদ্যের সন্ধানে তারা রাতে বাইরে বের হয় বা বিচরণ করে। বিপরীতক্রমে দিবাভাগে অধিকাংশ প্রজাতির প্রাণী চলাফেরা করে ও খাদ্য সংগ্রহ করে। এছাড়াও তারা দিনের বেলা ঘুমায়। তাদের প্রাত্যহিক জীবন বংশ পরম্পরায় এভাবেই অগ্রসর ও প্রবাহিত হয়। ল্যাটিন ভাষায় "নক্স" বা "নাইট", "ডার্কনেস" থেকে নিশাচর শব্দটির উদ্ভব।
বিজ্ঞানীরা অনেক সময় নিশাচর প্রাণীদের ক্ষেত্রে "ক্রেপাসকুলার" বা গোধূলীলগ্নের প্রাণী নামেও নিশাচর প্রাণীকে বিবৃত করে থাকেন যারা খুব গভীর রাত্রে সক্রিয় থাকে না। এ জাতীয় প্রাণী গোধূলী, ঊষালগ্ন কিংবা কখনো কখনো উজ্জ্বল চন্দ্রকিরণে শিকারে বের হয়।
নিশাচর প্রাণীরা প্রকৃতিগতভাবে উচ্চ ক্ষমতাসম্পন্ন ইন্দ্রিয়শক্তির অধিকারী হয়ে থাকে। শ্রবণশক্তি, ঘ্রাণশক্তিসহ দৃষ্টিশক্তি - এ ইন্দ্রিয়গুলোর অন্যতম। তাদের চোখ বিশেষ ধরনের হয় যা টর্চলাইটের আলো কিংবা অন্য কোন দৃষ্টিগ্রাহ্য আলোর সাহায্যে উজ্জ্বল লাল, কমলা, হলুদ ধরনের দেখা যায়। আবার, বিড়াল এবং নকুলজাতীয় প্রাণীরা তাদের চোখ দিয়ে নিম্ন পর্যায় কিংবা দিনের উজ্জ্বল আলোয় চলাফেরা করতে সক্ষম। কিন্তু বাদুড়জাতীয় প্রাণী শুধুমাত্র রাতের আলোয় দেখতে পারে। অনেক নিশাচর প্রাণী যেমন - পেঁচা তার শারীরিক আকারের তুলনায় বৃহৎ আকৃতির চোখের অধিকারী।
দিবাচর প্রাণী হিসেবে কাঠবিড়ালী, গায়কপাখী ইত্যাদিগুলো দিবাভাগে তাদের কার্যাদি সম্পাদন করে। "ক্রেপাসকুলার" প্রজাতির খরগোশ, বিড়াল, হায়েনাকে নিশাচর প্রাণী হিসেবে আখ্যায়িত করা হয়ে থাকে। "কেথিমেরাল" প্রজাতি হিসেবে সিংহ দিন ও রাত - উভয় সময়েই চলাচলে সক্ষম।
রাতে সক্রিয় থাকায় দিবাভাগের প্রাণীর সাথে তাদের খাদ্যের সাংঘর্ষিকতা হয় না। বাজপাখী এবং পেঁচা প্রায় একই ধরনের শিকার করলেও একটি দিবাচর ও অন্যটি নিশাচর প্রকৃতির। সিংহ তার স্বতন্ত্র চোখের দৃষ্টির কারণে রাতের আঁধারে শিকার করতে ভালবাসে। কেননা, তার খাদ্য হিসেবে জেব্রা, এন্টিলোপ ইত্যাদি প্রাণীগুলো দূর্বল দৃষ্টিশক্তির অধিকারী। দিবাভাগে খাদকে পরিণত হবার হাত থেকে রক্ষা পাবার উদ্দেশ্যে ক্ষুদ্র প্রজাতির অনেক ইঁদুরজাতীয় প্রাণী রাতে বের হতে পছন্দ করে। এছাড়াও, দিবাভাগের অনেক প্রজাতি নিশাচর বৈশিষ্ট্যের অধিকারী। অনেক সামুদ্রিক পাখী এবং সামুদ্রিক কচ্ছপও আক্রমণের হাত থেকে রক্ষা পাবার উদ্দেশ্যে রাতে বের হয়।
ফরিদ উদ্দিন আত্তার

আবু হামিদ বিন আবু বাকর ইব্রাহিম () (১১৪৫-১১৪৬ - c. ১২২১; ), তার কলম-নামে অধিক পরিচিত ফারিদ উদ-দিন () (فریدالدین) এবং আত্তার (عطار - "গন্ধদ্রব্যব্যবসায়ী") ছিল একজন ফার্সি মুসলিম কবি, সুফিবাদের সিদ্ধান্ত এবং যিনি সুফিবাদ এবং ফার্সি কবিতার উপর একটি স্থায়ী প্রভাব বিস্তার করেছে।
তিনি হিজরী ৫৪০ সালে জন্মগ্রহণ করেন। তার পিতা ছিলেন একজন ওষুধ বিক্রেতা। পিতার মৃত্যুর পর তিনি ওষুধ বিক্রিকেই পেশা হিসেবে বেছে নেন। পেশাগত কারণেই তিনি চিকিৎসা শাস্ত্রে ব্যাপক জ্ঞান অর্জন করেন। কথিত আছে যে প্রতিদিন তার কাছে অন্তত ৫০০ জন রোগী আসতেন। রোগীদের তিনি তার নিজের তৈরি ওষুধ দিতেন। ফরিদ উদ্দিন আত্তার অন্তত ৩০ টি বই লিখে গেছেন। তার একটি বিখ্যাত বই হচ্ছে "মানতিকে তাইয়ার" বা "পাখির সমাবেশ"। আত্তারের কবিতা রুমিসহ বহু আধ্যাত্মিক কবির জন্য অনুপ্রেরণা হিসেবে কাজ করেছে। তিনি কিছু আধ্যাত্মিক ব্যক্তিত্বকে নিয়ে দীর্ঘ দিন বিশ্বের বিভিন্ন দেশ সফর করেন। তিনি গবেষণার মাধ্যমে যে জ্ঞান অর্জন করেন,তা কবিতার আকারে লিখে গেছেন। হিজরী ৮১১ সালে ইরানের এই বিখ্যাত কবি মোঙ্গলদের হামলার সময় মৃত্যুবরণ করেন। ইরানের উত্তর-পূর্বাঞ্চলের নিশাপুর শহরে তার কবরস্থান রয়েছে।
সাবরুটিন

কম্পিউটার বিজ্ঞানে একটি সাবরুটিন হলো কোডের একটি অংশ যা একটি নির্দিষ্ট কাজ সম্পাদনা করে এবং কোডের অন্যান্য অংশ অপেক্ষা স্বাধীন। একে ফাংশন,রুটিন,মেথড ইত্যাদিও বলা হয়ে থাকে। সাবরুটিনের সাহায্য জটিল প্রোগ্রামকে ছোট ছোট অংশে বিভক্ত করা যায়।
মরিস উইলকস,ডেভিড হুইলার এবং স্ট্যানলি গিল প্রথম সাবরুটিনের ধারণা সৃষ্টি করেন। তারা এটার নাম দিয়েছিলেন "বদ্ধ সাবরুটিন" (closed subroutine)।
সাবরুটিন একটি শক্তিশালি হাতিয়ার। সাবরুটিনের ব্যবহার বড় প্রোগ্রামে তৈরি এবং রক্ষণাবেক্ষন সহজ করে দেয় এবং নির্ভরযোগ্যতা ও মান বৃদ্ধি করে। বেশ কিছু সাবরুটিন নিয়ে লাইব্রেরি তৈরি করা হয় যেটা সফটওয়্যার তৈরিতে খুবই গুরুত্বপূর্ণ।
অবজেক্ট অরিয়েন্টেড প্রোগ্রামিং এ ক্লাসের সাথে সম্পর্কযুক্ত সাবরুটিনকে মেথড বলা হয়।
প্রায় প্রতিটি প্রোগ্রামিং ভাষায় লেখা কোডে একটি মূল অংশ থাকে যাকে বলা হয় মেইন রুটিন বা মেইন ফাংশন। প্রোগ্রাম চালু করলে মেইন রুটিন প্রথমে চালু হয়। একটি সাবরুটিন হলো মেইন রুটিনের বাইরে কোডের একটি বিশেষ অংশ যেখানে কোনো একটি নির্দিষ্ট কাজ করার জন্য কিছু নির্দেশনা থাকে।
 ফাংশনঃ long integer factorial(integer n)
সি/সি++ এর পরিভাষায় সাবরুটিনকে ফাংশন বলা হয়। নিচের সি/সি++ কোডে কোনো সংখ্যার ফ্যাক্টরিয়াল নির্ণয়ের জন্য একটি সাবরুটিন/ফাংশন লেখা হয়েছে। সাবরুটিন ব্যবহার করে কোডের যেকোনো জায়গায় কোনো সংখ্যার ফ্যাক্টরিয়াল নির্ণয় করা সম্ভব,বারবার একই কোড লেখার প্রয়োজন নেই।
int factorial(int n)
int main() 
একটি সাবরুটিনের মধ্যে যেসব ভ্যারিয়েবল ডিক্লেয়ার করা হয় সেগুলো ওই সাবরুটিনের লোকাল ভ্যারিয়েবল,এদের কোডের অন্যান্য অংশে ব্যবহার করা যায়না। সাবরুটিনের কাজ শেষ হয়ে গেলে ভ্যারিয়েবলগুলোর কাজও শেষ হয়ে যায়। সাবরুটিন যখন ইনভোক করা হয় তখন এদের তৈরি করা হয়। নিচের কোডে পাই একটি লোকাল ভ্যারিয়েবলঃ
double area(int r)
int main() 
কোডটি ইরোর প্রদর্শন করবে কারণ pi হলো এরিয়া সাবরুটিনের লোকাল ভ্যারিয়েবল একে মেইন সাবরুটিনে ব্যবহার করা যাবেনা।
গ্লোবাল ভ্যারিয়েবলকে কোডের যেকোনো অংশে ব্যবহার করা যায়। এদের প্রোগ্রাম প্রথমবার চালু করার সময় তৈরি করা হয়। নিচের সি/সি++ কোডে pi একটি গ্লোবাল ভ্যারিয়েবল।
const double pi=3.14;
double area(int r)
int main() 
একই নামে একাধিক সাবরুটিন তৈরি করা যায়। তবে একই নামের যেকোনো দুটি মেথডের সবগুলো প্যারামিটার ও রিটার্ণটাইপ একই হতে পারবেনা। সাবরুটিন কল করার সময় প্যারামিটার আর রিটার্ণ টাইপ দেখে বুঝে নেয়া হয় কোন মেথডটিকে কল করা হয়ছে। একে ওভারলোডেড সাবরুটিন বা সাবরুটিন ওভারলোডিং বা ফাংশন ওভারলোডিং বলা হয়।
নিচের সি++ কোডে দুটি এরিয়া সাবরুটিন তৈরি করা হয়েছে কিন্তু দুটির প্যারামিটার ভিন্নঃ
using namespace std;
double area(double h,double w){
double area(double r){
int main(){
একটি সাবরুটিন নিজেই নিজেকে ইনভোক করলে সেটাকে রিকার্সিভ সাবরুটিন বলা হয়। প্রথমবার অন্য কোনো রুটিন থেকে ইনভোক করার পর এটা নিজে নিজেকে বারবার ব্যবহার করতে পারে।
ফিবোনাচ্চি সংখ্যা বের করার জন্য রিকার্সিভ সাবরুটিন এরকমঃ
int fib(int n)
যখন সাবরুটিন নিজে নিজেকে ইনভোক করে তখন স্ট্যাক এ আগেরটা তথ্য রেখে দিয়ে নতুন করে সাবরুটিনের ভ্যারিয়েবল তৈরি করে কাজ করা হয়।
বাব এল মান্দেব

বাব এল মান্দেব লোহিত সাগর ও এডেন উপসাগরকে সংযোগকারী একটি প্রণালি। প্রণালিটি আরব উপদ্বীপে অবস্থিত ইয়েমেন এবং আফ্রিকার অন্তরীপে অবস্থিত জিবুতি, ইরিত্রিয়া ও সোমালিয়াকে পৃথক করেছে। আরবী বাব এল মান্দেবের অর্থ "দুর্দশার দুয়ার"। ইংরেজিতে প্রণালিটিকে কখনও কখনও "মান্দাব প্রণালি" হিসেবে অভিহিত করা হয়।
বাবেল মান্দেব ফারসি শব্দ। এর অর্থ মৃত্যু দরজা।
বাব এল মান্দেব নামটি সম্ভবত উদ্ভূত হয়েছে প্রণালিটিতে দিকনির্দেশনায় সমস্যার কারণে। আবার আরব কিংবদন্তি অনুসারে, এক প্রলয়ঙ্করী ভূমিকম্পে এশিয়া আর আফ্রিকা আলাদা হয়ে যায় এবং তার ফলে প্রচুর মানুষ মৃত্যুবরণ করে। সেই দুর্যোগের কথা স্মরণ করে প্রণালিটির নাম রাখা হয়েছে বাব এল মান্দেব বা "দুর্দশার দুয়ার"।
বাব এল মান্দেব লোহিত সাগর ও সুয়েজ খাল হয়ে ভারত মহাসাগর ও ভূমধ্যসাগরের মধ্যে একটি কৌশলগত গুরুত্বপূর্ণ সংযোগ হিসেবে কাজ করে। ২০০৬ সালে এ প্রণালিটি দিয়ে প্রতিদিন গড়ে ৩.৩ মিলিয়ন ব্যারেল তেল বহন করা হয় যেখানে সমগ্র বিশ্বে তেলবহনকারী ট্যাঙ্কারের মাধ্যমে বহন করা হয় গড়ে ৪৩ মিলিয়ন ব্যারেল তেল।
২০০৮ সালের ২২ ফেব্রুয়ারি জানা যায় যে, তারেক বিন লাদেন মালিকানাধীন কোম্পানী বাব এল মান্দেবের দুই প্রান্ত, ইয়েমেন ও জিবুতিকে সংযোগকারী একটি সেতু নির্মাণের পরিকল্পনা হাতে নিয়েছে।
বাব এল মান্দেব আরব লীগের একটি উপঅঞ্চল হিসেবে বিবেচিত। এর সদস্যগুলো হল: ইয়েমেন, সোমালিয়া, জিবুতি ও কোমোরোস দ্বীপপুঞ্জ।
লেফট্যানেন্ট জেনারেল

লেফট্যানেন্ট জেনারেল () বিভিন্ন দেশের সামরিক বাহিনীর পদবী। এটি সামরিক কর্মকর্তাদের একটি উচ্চপদস্থ পদবী এবং যুদ্ধক্ষেত্রের দ্বিতীয় সর্বোচ্চ ক্ষমতাধর ব্যক্তির পদ এটি। আধুনিক সামরিক বাহিনীতে এ পদটি জেনারেল পদবীর নিচে এবং মেজর জেনারেল পদবীর উপরে। নৌ-বাহিনীর ক্ষেত্রে সম সম্মানের পদবী হচ্ছে ভাইস অ্যাডমিরাল এবং বিমান বাহিনীতে সম সম্মানের পদবী হচ্ছে এয়ার মার্শাল। মার্কিন যুক্তরাষ্ট্র এবং ব্রিটেনে লেফটেন্যান্ট জেনারেলগণ সেনাবাহিনীর কোরের অধিনায়ক হয়ে থাকেন।
স্যামুয়েল টিকেল

কর্নেল স্যামুয়েল রিচার্ড টিকেল (১৯ আগস্ট, ১৮১১ - ২০ এপ্রিল, ১৮৭৫) একজন ব্রিটিশ সেনা কর্মকর্তা, চিত্রশিল্পী ও পক্ষীবিদ। তার প্রধান কর্মক্ষেত্র ছিল ভারত ও বার্মায় (তৎকালীন মায়ানমার)।
টিকেল ভারতের কটকে জন্মগ্রহণ করেন। ইংল্যান্ডে পড়াশোনা শেষ করে তিনি ভারতে ফিরে আসেন এবং উনিশ বছর বয়সে বেঙ্গল নেটিভ ইনফ্যান্ট্রিতে যোগদান করেন। ১৯৪০ সাল পর্যন্ত তিনি বাংলায় অবস্থান করেন। পরবর্তীতে তাকে ব্রায়ান হজসনের রক্ষীবাহিনীর প্রধান করে কাঠমুন্ডুতে প্রেরণ করা হয়। ১৯৪৩ সালে তিনি বাংলায় ফেরৎ আসেন। ১৯৪৭ সালে তাকে ক্যাপ্টেন পদমর্যাদা দিয়ে মায়ানমারে পাঠানো হয়।
ভারতে অবস্থানকালে তিনি সেখানকার স্তন্যপায়ী ও পাখি সম্পর্কে গুরুত্বপূর্ণ অবদান রাখেন। পর্যবেক্ষণ ও নমুনা সংগ্রহের মাধ্যমে তিনি সে অঞ্চলের জীববৈচিত্র্য সম্পর্কে নতুন নতুন মূল্যবান তথ্য আবিষ্কার করেন। "জার্নাল অফ দ্য এশিয়াটিক সোসাইটি অফ বেঙ্গল"- এর ১৭তম খণ্ডে তিনি মূল্যবান অবদান রাখেন। ১৮তম খণ্ডে তিনি বার্মা সম্পর্কে একটি রিপোর্ট লেখেন। তিনি "অর্নিথগনমোন" ও "ওল্ড লগ" এই দুই ছদ্মনামে লিখতেন।
১৮৬৫ সালে তিনি অবসর গ্রহণ করেন এবং চ্যানেল দ্বীপপুঞ্জে স্থায়ী হন। ১৮৭০ সালে চোখের প্রদাহে তিনি তার দৃষ্টিশক্তি হারান। "ইলাস্ট্রেশন অফ ইন্ডিয়ান অর্নিথোলজি" নামক একটি বইয়ের উপর তিনি কাজ করছিলেন, দৃষ্টিশক্তি হারানোর ফলে তার এ কাজ বন্ধ হয়ে যায়। মৃত্যুর আগে তার এ অসমাপ্ত কাজটি তিনি জ্যুলজিক্যাল সোসাইটি অব লন্ডনে দান করে যান। চেল্টেনহ্যামে ১৮৭৫ সালে তিনি মৃত্যুবরণ করেন।
কয়েক প্রজাতির নাম টিকেলের নামে রাখা হয়েছে। প্রজাতিগুলো হল:
একটি প্রজাতির নাম তার স্ত্রীর নামে রাখা হয়েছে:
সংরক্ষণ অবস্থা

কোন একদল জীব পৃথিবীতে কি হারে বেঁচে আছে এবং ভবিষ্যতে তাদের বিলুপ্ত হওয়ার সম্ভাবনা কতটুকু তা তাদের সংরক্ষণ অবস্থার মাধ্যমে প্রকাশ করা হয়। সাধারণত প্রজাতিকে একক ধরে সংরক্ষণ অবস্থা বিচার করা হয়। কেবলমাত্র জীবের মোট সংখ্যা বিবেচনায় এনে তাদের সংরক্ষণ অবস্থা বিচার করা হয় না। সময়ের সাথে সাথে তাদের সংখ্যা বৃদ্ধি বা হ্রাসের হার, সফল প্রজননের হার, জীবনধারণের জন্য হুমকিসমূহ ইত্যাদি বিষয়ও বিবেচনায় আনা হয়।
বিশ্বব্যাপী বিভিন্ন প্রজাতির প্রাণী ও উদ্ভিদের সংরক্ষণ অবস্থা প্রকাশ করার জন্য আইইউসিএন বিপদগ্রস্ত প্রজাতিসমূহের লাল তালিকা একটি জনপ্রিয় ও স্বীকৃত তালিকা। প্রক্রিয়াটিতে বিপদগ্রস্ত প্রজাতিসমূহকে বিপদগ্রস্ততার মাত্রার ভিত্তিতে তিনটি বিভাগে বিভক্ত করা হয়েছে: মহাবিপন্ন, বিপন্ন এবং সংকটাপন্ন। বিলুপ্ত ও বন্য পরিবেশে বিলুপ্ত প্রজাতিগুলোও এ তালিকায় স্থান পেয়েছে। যেসব প্রজাতির বিপদগ্রস্ততার হার কম তাদেরকে প্রায়-বিপদগ্রস্ত ও ন্যূনতম বিপদগ্রস্ত এই দুই শ্রেণীতে ফেলা হয়েছে।
অ্যাডওয়ার্ড ব্লাইদ

অ্যাডওয়ার্ড ব্লাইদ (২৩ ডিসেম্বর, ১৮১০ - ২৭ ডিসেম্বর, ১৮৭৩) একজন ব্রিটিশ প্রাণিবিজ্ঞানী এবং পক্ষীবিদ। পেশায় তিনি ছিলেন একজন ওষুধ বিক্রেতা। তিনি ভারতীয় প্রাণিবিজ্ঞানের অন্যতম প্রতিষ্ঠাতা।
ব্লাইদ ১৮১০ সালে লন্ডনে জন্মগ্রহণ করেন। রয়েল এশিয়াটিক সোসাইটি অফ বেঙ্গলের জাদুঘরের কিউরেটর হিসেবে যোগদান করার উদ্দেশ্যে তিনি ১৮৪১ সালে ভারত সফর করেন। ১৮৪৯ সালে "ক্যাটালগ আব দ্য বার্ডস আব এশিয়াটিক সোসাইটি" প্রকাশের মাধ্যমে তিনি জাদুঘরের ক্যাটালগের প্রভূত উন্নতি সাধন করেন। ভারত, বিশেষ করে বাংলার পাখি সম্পর্কে তার ব্যাপক অবদান রয়েছে। তিনি নিজে মাঠ পর্যায়ে কাজ না করলেও হিউম, টিকেল, সুইনহো ও আরও অনেকের তথ্য, বিবরণ এবং তাদের সংগৃহীত পাখির নমুনার বর্ণনা দিয়েছেন। ১৮৬২ সালে অসুস্থ হয়ে যাওয়ার আগ পর্যন্ত তিনি জাদুঘরের কিউরেটর হিসেবে কর্মরত থাকেন। একই বছর তিনি ইংল্যান্ডে ফেরত যান। মৃত্যুর পর ১৮৮১ সালে তার "The natural history of the Cranes" প্রকাশিত হয়।
ব্লাইদের নামানুসারে কয়েকটি প্রজাতির নামকরণ করা হয়েছে। সেগুলোর মধ্যে ব্লাইদের শিকরেঈগল, ব্লাইদের তুলিকা, ব্লাইদের পাতাফুটকি, ব্লাইদের মাছরাঙা অন্যতম।
একাদশ শ্রেণীর মৌল

একাদশ শ্রেনীর মৌল বলতে পর্যায় সারণির ১১তম শ্রেণীর অধিনে রয়েছে এমন মৌলগুলোকে বুঝানো হয়ে থাকে। তামা (Cu), রূপা (Ag), সোনা (Au), রন্টজেনিয়াম (Rg) ইত্যাদি অবস্থান্তর ধাতুর সমন্বয়ে গঠিত হয়েছে এই শ্রেণী। মৌলসমূহের ইলেকট্রন বিন্যাসের উপর ভিত্তি করে এই শ্রেণী বিন্যাস করা হয়েছে। এই ধাতুগুলো বিভইন্ন সময় ধাতব মুদ্রা তৈরীতে ব্যবহার করা হতো। এর পাশাপাশি অ্যালুমিনিয়াম, সীসা, নিকেল, স্টেইনলেস স্টীল, টিন, দস্তা ইত্যাদি ধাতুগুলো বর্তমানে মুদ্রা তৈরীতে ব্যবহার করা হয়। এই সকল ধাতুগুলোকে একত্রে "মুদ্রার ধাতু" বলা হয়। এই মৌলসমূহের ভৌত রাসায়নিক ধর্মসমূহের জন্য এই ধাতুগুলোকে এই বিশেষ ধরনের কাজে ব্যবহার করা হয়। বৈশিষ্টসমূহের মধ্যে রয়েছে সনাক্তকরণ সুবিধা, মরিচা প্রতিরোধিত ক্ষমতা , স্থায়িত্ব ইত্যাদি। এছাড়া ধাতু হিসাবেও এই মূল্যবান।
অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়। তবে রন্টজেনিয়ামের বৈশিষ্ট্যগুলো এই শ্রেণীর অন্যান্য মৌলগুলো থেকে কিছুটা ব্যতিক্রম।
গ্রুপ ১১ এর সকল মৌলসমূহ আপেক্ষিকভাবে নিষ্ক্রিয়, জারণ-প্রতিরোধী ধাতু। কপার এবং সোনা হল বর্ণযুক্ত।
আনন্দভৈরবী মন্দির, সুখড়িয়া

আনন্দভৈরবী মন্দির পশ্চিমবঙ্গের হুগলি জেলার সুখড়িয়া নামক স্থানে অবস্থিত একটি বিখ্যাত কালী মন্দির।
১৮১৩ খ্রিষ্টাব্দে বীরেশ্বর মুস্তাফি আনন্দময়ী কালীমন্দির নির্মাণ করান। পঁচিশটি চূড়া বিশিষ্ট সত্তর ফুট আট ইঞ্চি উচ্চ এই মন্দিরের দেওয়ালে সীতা, রাম, জগদ্ধাত্রী, রাধা, কৃষ্ণ প্রভৃতির মূর্তি খোদিত রয়েছে। গর্ভগৃহে তিন ফুট উচ্চ দেবী বিগ্রহ শায়িত শিবের ওপর দণ্ডায়মানা।
নিস্তারিণী কালীমন্দির, সুখড়িয়া

নিস্তারিণী কালীমন্দির পশ্চিমবঙ্গের হুগলি জেলার সুখড়িয়া নামক স্থানে অবস্থিত একটি বিখ্যাত কালী মন্দির।
১২৫৪ বঙ্গাব্দে কাশীগতি মুস্তাফি পঞ্চাশ ফুট উচ্চ নিস্তারিণী কালীমন্দির নির্মাণ করান। গর্ভগৃহে প্রায় পাঁচ ফুট উচ্চ কালোপাথরের দেবীবিগ্রহ শ্বেতপাথরের বড় পদ্মের ওপর শায়িত শিবের ওপর দণ্ডায়মানা।
সাদা দাগযুক্ত লেজনাচানি

সাদা দাগযুক্ত লেজনাচানি অথবা দাগ-বুক লেজনাচানি ("Rhipidura albogularis") হল একধরনের ছোটো প্যাসারিফর্মিস পাখি। এদেরকে প্রধানত দেখতে পাওয়া যায় বনে জঙ্গলে, এবং এদের প্রধান বিস্তার হল দক্ষিণ এবং মধ্য ভারতের বিভিন্ন অঞ্চলে। এদেরকে আগে ধলাগলা লেজনাচানি প্রজাতির উপজাতি বলে মনে করা হত।
প্রাপ্তবয়স্ক সাদা দাগযুক্ত লেজনাচানিরা প্রধানত ১৯ সেমি পর্যন্ত লম্বা হয়। এদের লেজের আকার হয় গাঢ় এবং ফ্যানের মতোন। লেজের ধারের রঙ হয় সাদা এবং গলার কাছে সাদা দাগ থাকে। এই পাখিদের দেহের ওপরের অংশ প্রধানত বাদামি ধূসর রঙের হয় এবং চোখের চারপাশের রঙ হয় কালো রঙের, গলার রঙ হয় সাদা এবং চোখের ভ্রূয়ের রঙ হয় সাদা। এদের দেহের নিচের অংশ হয় সাদাটে রঙের, এদের বুকের ওপরে থাকে ধূসর রঙের একটা ব্যান্ড এবং তার ওপরে ছোপ ছোপ দাগ থাকে।
এরা তাদের বাসায় প্রধানত তিনটি ছোটো ছোটো ডিম পাড়ে। এরা প্রধানত বাসা বাঁধে গাছের ডালে।
সাদা দাগযুক্ত লেজনাচানিরা প্রধানত পোকামাকড় খেয়ে বেঁচে থাকে। এরা সমতলভূমি দিয়ে ঘোরাফেরা করবার সময় তাদের লেজকে অল্প অল্প দোলাতে থাকে।
এদেরকে প্রধানত গায়ক পাখি বলে মনে করা হয় না কিন্তু পুরুষেরা ডাকার সময় এক অদ্ভুত রকমের আওয়াজ করে। এদের ডাক খুব জোরে হয় এবং দুটো পংক্তিতে ভাগ করা যায় – প্রথমটা ৫-৬ টা তারস্বরে চিৎকার, এবং পরেরবারে তারা ৪-৫ টা ডাক দেয় তাদের গলার সর্বোচ্চ জোর লাগিয়ে।
এরা একই সুরে ডেকে যায় বছরের পর বছর, খুব অল্প পরিবর্তন চোখে পড়ে, এবং সেই অল্প অল্প করে পরিবর্তনের পরে ৪-৫ বছর বাদে তাদের গলার ডাক সম্পূর্ণ ভিন্ন শোনায়। পুরুষদের গলার এই ডাক এই প্রজাতিটিকে চিনতে ও অনুসন্ধান করতে সাহায্য করে।
সাদা-ভ্রূ লেজনাচানি

সাদা-ভ্রূ লেজনাচানি ("Rhipidura aureola") হল একধরনের ছোটো প্যাসারিফর্মিস পাখি।
সাদা-ভ্রূ লেজনাচানিরা প্রধানত বসবাস করে ভারতীয় উপমহাদেশ এবং দক্ষিণ-পূর্ব এশিয়া এই সমস্ত এলাকার ক্রান্তীয় অঞ্চলে। এদের প্রধান বিস্তার পূর্ব ভারত থেকে ভিয়েতনাম পর্যন্ত, এছাড়াও এদেরকে দেখতে পাওয়া যায় শ্রীলঙ্কা, মায়ানমার, থাইল্যান্ড, কম্বোডিয়া এবং লাওস প্রভৃতি দেশে। এই পুরাতন বিশ্বের চুটকিদের প্রধানত দেখতে পাওয়া যায় বনজঙ্গলে এবং অন্যান্য সমতলভূমিতে। এরা প্রধানত তিনটি ছোটো ছোটো ডিম পাড়ে তাদের ছোটো বাসায় যা তারা গাছের মধ্যে বাঁধে।
প্রাপ্তবয়স্ক সাদা-ভ্রূ লেজনাচানিরা প্রধানত ১৮ সেমি পর্যন্ত লম্বা হয়। এদের ওপরের দেহের অংশ হয় গাঢ় বাদামী রঙের, ডানার ওপরে সাদা রঙের ছোপ ছোপ থাকে, এবং দেহের নিচের অংশ সাদা রঙের হয়। ফ্যানের আকারের লেজটি সাদা রঙের ধার যুক্ত, এবং কপালের কাছের রঙ হয় সাদা রঙের। গলা এবং চোখের চারপাশের রঙ হয় কালচে। এদের নাকের ছিদ্রের চারিদিকে সাদা রঙের দাঁড়ির মতোন দাগ দেখতে পাওয়া যায়।
সাদা-ভ্রূ লেজনাচানিরা প্রধানত পোকামাকড় খেয়ে বেঁচে থাকে। এবং মাটির ওপর দিয়ে চলবার সময় এদের লেজটাকে নাড়ায়।
দয়াময়ী কালীমন্দির, চুঁচুড়া

দয়াময়ী কালীমন্দির পশ্চিমবঙ্গের হুগলি জেলার চুঁচুড়া শহরে অবস্থিত একটি বিখ্যাত প্রাচীন কালী মন্দির।
হুগলি জেলার চুঁচুড়া শহরে খড়োবাজার অঞ্চলে নেতাজি সুভাষ রোডের পাশে দয়াময়ী কালীমন্দির অবস্থিত। মুঘল সম্রাট আকবরের রাজস্বসচিব টোডরমল্ল জিতেন রায় নামক এক ব্যক্তিকে চুঁচুড়া অঞ্চলের জায়গীরদার হিসেবে নিযুক্ত করেন। উক্ত জিতেন রায় দয়াময়ী কালীমন্দির নির্মাণ করেন। মন্দিরের প্রবেশদ্বারের পরে অনেকটা জায়গা জুড়ে মন্দিরপ্রাঙ্গণ। গম্বুজাকৃতি চূড়াবিশিষ্ট নাটমন্দিরবিহীন দেবীমন্দিরের বাইরে একটি ঢাকা বারান্দা অবস্থিত। গর্ভগৃহে প্রায় সাড়ে তিন ফুট উচ্চ কষ্টিপাথরে নির্মিত হালকা খয়েরী রঙের কালী বিগ্রহের পদতলে শবাসনে শিব শায়িত। ত্রিনয়না কালী বিগ্রহের মুখ লম্বাটে ও জিহ্বা স্বর্ণমণ্ডিত। মূর্তির গলায় নরমুণ্ডমালা ও হাতের খড়্গ রূপার তৈরী। এই কালীমন্দির চত্বরে চারটি শিবমন্দির অবস্থিত।
২০১৪ ফিফা বিশ্বকাপের খেলার তালিকা

২০১৪ ফিফা বিশ্বকাপ একটি বৈশ্বিক ফুটবল প্রতিযোগিতা যা ১২ জুন থেকে ১৩ জুলাই পর্যন্ত ব্রাজিলে অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলবে। গ্রুপ পর্বে মোট ৪৮ টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং শেষ পর্যন্ত ফাইনালের মাধ্যমে প্রতিযোগিতার বিজয়ী নির্ধারণ করা হবে।.
"নিম্নোক্ত সকল সময় ব্রাজিলের স্থানীয় সময় অনুসারে (ইউটিসি−৩)।"
ডাকাত কালীমন্দির, বাসুদেবপুর

ডাকাত কালীমন্দির পশ্চিমবঙ্গের হুগলি জেলার মগরার নিকট বাসুদেবপুর গ্রামে অবস্থিত একটি প্রাচীন কালী মন্দির।
একচূড়াবিশিষ্ট ডাকাত কালীমন্দির বিখ্যাত রঘু ডাকাতের ভাই বুধো নামক এক ডাকাত প্রতিষ্ঠা করেন। বুধো ডাকাতের প্রতিষ্ঠিত কালীমূর্তিটির বর্তমানে কোন অস্তিত্ব নেই। সাত ফুট উচ্চ বর্তমান বিগ্রহটির পদতলে শায়িত শিব। বুধো ডাকাতের প্রতিষ্ঠিত হলেও এই কালী রঘু ডাকাতের কালী নামে জনপ্রিয় ও সিদ্ধেশ্বরী কালী হিসেবে পূজিতা হন।
কথিত আছে প্রায় ৫০০ বছর আগে বাগহাটির জয়পুরের বাসিন্দা বিধুভূষণ ঘোষ ও তার ভাই রঘু ঘোষ ঘন জঙ্গলের কালী মূর্তি স্থাপন করে। দিনের বেলায় দুই ভাই দিনমজুরের কাজ করলেও রাতে ধনী ও প্রভাবশালী ব্যক্তিদের বাড়িতে ডাকাতি করত। ডাকাত দলের ভয়ে দুপুরের পর থেকে এই রাস্তা দিয়ে মানুষ চলাচল করত না। সাধক কবি রামপ্রসাদ সেন কোনও এক সময়ে এই রাস্তা ধরে ত্রিবেণী ফেরিঘাটে ফিরছিলেন। ওই সময়ে রঘু ডাকাতের লোকজন তাকে নরবলি দেওয়ার জন্য ধরে নিয়ে এসে বেঁধে রাখে। রাতে রামপ্রসাদকে বলি দেওয়ার জন্য সমস্ত প্রস্তুতি সেরে ফেলার পর বলি দেওয়ার আগের মুহূর্তে তিনি রঘু ডাকাতকে বলি দেওয়ার আগে মাকে একটি গান শোনানোর আর্জি করেন। সেই আর্জি মেনে রঘু ডাকাত গান শোনানোর অনুমতি দিলে রামপ্রসাদ ‘"তিলেক দাঁড়া ওরে শমন বদন ভরে মাকে ডাকি"’ বলে একটি গান ধরেন। তারপরেই রঘু ডাকাত বলির হাড়িকাঠে রামপ্রসাদের পরিবর্তে মাকে দেখতে পায়। এরপর থেকে রঘু ডাকাত বলি বন্ধ করে রামপ্রসাদের সেবার ব্যবস্থা করে।
রঘু ডাকাতের আমল থেকেই মন্দিরের পুজো চলছে। মন্দিরে নরবলির প্রথা বহু পূর্বে বন্ধ হয়েছে। তবে এখনও মানত করা ছাগবলি হয়।
২০১৪ ফিফা বিশ্বকাপ গ্রুপ নির্বাচন

২০১৪ ফিফা বিশ্বকাপের ড্র ২০১৩ সালের ৬ ডিসেম্বর কোস্তা দো সাউইপে রিসর্ট, মাতা দি সাঁও জোয়াঁও, বাইয়া, ব্রাজিলে অনুষ্ঠিত হয়, স্থানীয় সময় ১৩:০০ টায় ()। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।
২০১৩ সালের অক্টোবর মাসে ফিফা বিশ্ব র‌্যাঙ্কিং অনুসারে সিডিং করা হয়। যদিও নভেম্বর মাসের র‌্যাঙ্কিং ঐ সময় উপলব্ধ ছিল, কিন্তুর সেটির ব্যবহার নির্দিষ্ট কিছু দল যেমন বাছাইপর্বের জন্য অতিরিক্ত প্লে-অফ খেলা দলকে সুবিধা দিতে পারত বলে তা ব্যবহার করা হয়নি। ব্রাজিল সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায়। ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।
ফাইনাল ড্রয়ের জন্য ৩২টি দলকে ভৌগোলিক অবস্থান এবং র‍্যাঙ্কিং অনুসারে ৪টি পাত্রে বিভক্ত করা হয়। ২০১৩ সালের অক্টোবর মাসে ঘোষণা করা হয় যে ব্রাজিল সহ ৮টি দলকে প্রথম পাত্রে নির্বাচিত করা হয়েছে। ৩ ডিসেম্বর টুর্নামেন্ট সাংগঠনিক কমিটির বৈঠকের পর বাকি তিন পাত্রের দলের নাম ঘোষণা করা হয়:
একুশে পদক বিজয়ীদের তালিকা (১৯৭৬–৭৯)

একুশে পদক পুরস্কার বাংলাদেশের জাতীয় এবং দ্বিতীয় সর্বোচ্চ বেসামরিক সম্মান। এটি ১৯৭৬–১৯৭৯ সাল পর্যন্ত পদক প্রাপ্তদের তালিকা:
১৯৭৬ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে “একুশে পদক ১৯৭৬” প্রদান করা হয়।
১৯৭৭ সালে বিভিন্ন ক্ষেত্রে বিশেষ অবদানের জন্যে দেশের ১৩ জন ব্যক্তিকে “একুশে পদক ১৯৭৭” প্রদান করা হয়।
১৯৭৮ সালে বিভিন্ন ক্ষেত্রে বিশেষ অবদানের জন্যে দেশের ৯ জন ব্যক্তিকে “একুশে পদক ১৯৭৮” প্রদান করা হয়।
১৯৭৯ সালে বিভিন্ন ক্ষেত্রে বিশেষ অবদানের জন্যে দেশের ৭ জন ব্যক্তিকে “একুশে পদক ১৯৭৯” প্রদান করা হয়।
তিন পাশা

তিন পাশা ("স্বৈরাচারমূলক ত্রয়ী" বলেও পরিচিত) শব্দদ্বয় দ্বারা উসমানীয় সাম্রাজ্যের তিন ব্যক্তিত্ব যথাক্রমে যুদ্ধ মন্ত্রী আনোয়ার পাশা (১৮৮১–১৯২২);, অভ্যন্তরীণ মন্ত্রী তালাত পাশা (১৮৭৪–১৯২১); ও নৌ মন্ত্রী জামাল পাশাকে (১৮৭২–১৯২২) বোঝানো হয়। প্রথম বিশ্বযুদ্ধের সময় তারা সাম্রাজ্যে প্রভাবশালী ব্যক্তি ছিলেন।
পশ্চিমা পন্ডিতদের মতানুযায়ী ১৯১৩ এর অভ্যুত্থানের পর এই তিনজন ব্যক্তি কার্যত উসমানীয় সাম্রাজ্যের শাসক হয়ে উঠেন। তারা সর্ব-তুর্কিবাদী রাষ্ট্র গঠনের লক্ষ্যে কর্মরত কমিটি অব ইউনিয়ন এন্ড প্রগ্রেসের সদস্য ছিলেন। আনোয়ার পাশার ভাষ্যমতে এটি ছিল, “জিম্মি ব্যবস্থাকে স্থানান্তর করা,”।
তারা উসমানীয়-জার্মান মৈত্রীর মূল নিয়ামক ব্যক্তি ছিলেন। অক্ষশক্তির পক্ষে প্রথম বিশ্বযুদ্ধে উসমানীয় সাম্রাজ্য যোগদানেও তাদের গুরুত্বপূর্ণ ভূমিকা ছিল। জার্মানির সাথে মৈত্রীর ব্যাপারে জামাল পাশা বিরোধিতার সম্মুখীন হন। ফরাসি ও রুশ কূটনীতি উসমানীয় সাম্রাজ্যকে যুদ্ধ থেকে বিরত রাখতে চেষ্টা চালায়। কিন্তু জার্মানি প্রতিশ্রুতির ব্যাপারে চাপ দেয়। শেষ পর্যন্ত ২৯ অক্টোবর কৃষ্ণ সাগরে এডমিরাল উইলহেম সাউচন এসএমএস গোবেন, এসএমএস ব্রেসলাউ ও তুর্কি যুদ্ধজাহাজের একটি স্কোয়াড্রন কৃষ্ণ সাগরে নিয়ে আসেন এবং রুশ বন্দর ওডেসা, সেভাস্টোপল ও থিওডোসিয়া আক্রমণ করেন। বলা হয় যে, জামাল পাশা ১৯১৪ এর অক্টোবরের প্রথমদিকে এডমিরাল সাউচনকে আক্রমণের ব্যাপারে সম্মতি দেন।
ইসমাইল আনোয়ার শুধু একবার সামরিক কাজে (সারিকামিশের যুদ্ধ) অংশ নেন এবং তৃতীয় বাহিনী ধ্বংসের মধ্যে ফেলে দেন। সুয়েজের উপর হামলা ও আরব বিদ্রোহ আহমেদ জামালের বড় ব্যর্থতা ছিল।
ব্রিটিশ অ্যামেরিকান টোব্যাকো

ব্রিটিশ অ্যামেরিকান টোব্যাকো পিএলসি (ইংরেজি: British American Tobacco) (অনানুষ্ঠানিকভাবে বিএটি বা BAT) একটি ব্রিটিশ তামাক কোম্পানি যার সদরদপ্তর লন্ডন, যুক্তরাজ্যে অবস্থিত। এটা বিক্রয়ে বিশ্বের দ্বিতীয় বৃহত্তম তামাক কোম্পানি (, সাবেক পরে)।
বিএটি বিশ্বের প্রায় ১৮০টি দেশে কার্যক্রম ও ৫০টিরও বেশি দেশের বাজারে নেতৃস্থানীয় অবস্থানে আছে। এই প্রতিষ্ঠানের চারটি বৃহত্তম বিক্রয়ের ব্র্যান্ড হলো ডানহিল, লাকি স্ট্রাইক, কেন্ট ও পল মল সহ আরও আছে কুল, বেনসন এন্ড হেজেস এবং রথম্যান্স।
সিদ্ধেশ্বরী কালীমন্দির, রিষড়া, হুগলি

সিদ্ধেশ্বরী কালীমন্দি পশ্চিমবঙ্গের হুগলি জেলার রিষড়া শহরে অবস্থিত একটি বিখ্যাত কালী মন্দির।
১৩০৪ বঙ্গাব্দে শক্তিসাধক জটাধর পাকড়াশী সিদ্ধেশ্বরী কালীমন্দির স্থাপন করেন। পাঁচ ফুট উচ্চ কৃষ্ণবর্ণা কালীবিগ্রহ দ্বিভূজা, ডানহাতে খড়্গ, বামহাতে নরমুণ্ড। পদতলে শিব না থেকে একপাশে শায়িত অবস্থায় রেখে পূজা করা হয়। অনুমানিক ৮১১ বঙ্গাব্দে প্রতিষ্ঠিত হয়েছিল এই মন্দিরটি। মন্দিরে অজস্র ফলক আছে, সবচেয়ে প্রাচীন ফলকে লেখা রয়েছে "সন ৮১১ সালে জটাধর পাকড়াশী কর্তৃক কালী ঠাকরানী প্রতিষ্ঠিত"।
ভদ্রকালীমন্দির, বৈদ্যবাটী

ভদ্রকালীমন্দির পশ্চিমবঙ্গের হুগলি জেলার বৈদ্যবাটী শহরে অবস্থিত একটি প্রাচীন কালী মন্দির।
ষোড়শ শতাব্দীতে বৈদ্যবাটী অঞ্চলের জঙ্গলে তপস্যারত এক সন্ন্যাসী ভদ্রকালীবিগ্রহ প্রতিষ্ঠা করেন। ১১১০ বঙ্গাব্দে শেওড়াফুলির জমিদার মনোহর রায় আটচালা ভদ্রকালীমন্দির প্রতিষ্ঠা করেন। মন্দিরের গর্ভগৃহে পঞ্চমুন্ডির আসনে কালো কষ্টিপাথরের দুই ফুট উচ্চ কালীবিগ্রহ অবস্থিত। চতুর্ভুজা বিগ্রহের একহাতে খড়্গ, অপরহাতে নরমুণ্ড ও পদতলে শিব।
রাজরাজেশ্বরী কালীমন্দির, কোন্নগর

রাজরাজেশ্বরী কালীমন্দির পশ্চিমবঙ্গের হুগলি জেলার কোন্নগর শহরে অবস্থিত একটি প্রাচীন কালী মন্দির। ১১০৭ বঙ্গাব্দে রাজরাজেশ্বরী কালীমন্দিরে প্রথম পূজা শুরু হয়। কালীবিগ্রহের দুইপাশে জয়া ও বিজয়ার মূর্তি এবং পদতলে শিব।
নিস্তারিণী কালীমন্দির, শেওড়াফুলি

নিস্তারিণী কালীমন্দির পশ্চিমবঙ্গের হুগলি জেলার শেওড়াফুলিতে অবস্থিত একটি প্রাচীন কালী মন্দির।
১২৩৪ বঙ্গাব্দে শেওড়াফুলির জমিদার হরিশ্চন্দ্র রায় তার স্ত্রীর অপমৃত্যুর পর চূড়াবিহীন নিস্তারিণী কালীমন্দির প্রতিষ্ঠা করেন। এই মন্দিরে পঞ্চমুণ্ডির আসনে একটি তামার পদ্মাসনের ওপর বিগ্রহ প্রতিষ্ঠিত। কালীবিগ্রহের পদতলে শায়িত অবস্থায় শিব।
রাজবল্লভী কালীমন্দির, রাজবলহাট

রাজবল্লভী কালীমন্দির পশ্চিমবঙ্গের হুগলি জেলার শ্রীরামপুর মহকুমার অন্তর্গত রাজবলহাট নামক স্থানে অবস্থিত একটি বিখ্যাত কালী মন্দির। রাজবল্লভী দেবীর নামানুসারে এই জায়গাটি রাজবলহাট নামে পরিচিত। জাঙ্গিপাড়া ও রাজবলহাট সংলগ্ন এলাকায় দেবী দুর্গা রাজবল্লভী দেবী রূপে পূজিতা হন। ভূরিশ্রেষ্ঠের মহারাজা রুদ্রনারায়ণ রায়মুখুটি এই মন্দির নির্মাণ করেন ষোড়শ শতকে।
রাজবল্লভী কালীবিগ্রহ ছয় ফুট উচ্চ ও শ্বেতবর্ণা। গঙ্গামাটি দিয়ে বিগ্রহ নির্মিত। ত্রিনয়নী মুণ্ডমালিনী দ্বিভূজা বিগ্রহের ডানহাতে ছুরি ও বামহাতে রক্তপাত্র। কালীমূর্তির ডান পা শায়িত শিবের বুকের ওপরে এবং বাম পা বিরুপাক্ষের মস্তকে স্থাপিত। বিগ্রহটি শ্বেতকালিকা নামেও বিখ্যাত। এই মন্দির চত্বরে রাজবল্লভী দেবীর মন্দির ছাড়াও একাধিক মন্দির রয়েছে। 'পীঠ নির্নয়' গ্রন্থে এই স্থানটি অন্যতম শাক্তপীঠ হিসেবে পরিগণিত হয়।